
საქართველოს ენერგეტიკის მარეგულირებელი ეროვნული კომისიის (სემეკ) 

დადგენილება №21

2005 წლის 30 სექტემბერი 
ქ. თბილისი
სს ,,თელასის” საერთო მოხმარების მრიცხველის მქონე მომხმარებლების მიერ ინდივიდუალური მრიცხველის გარეშე მოხმარებული ელექტროენერგიის რაოდენობის განსაზღვრის დროებითი წესის დამტკიცების შესახებ
სს ,,თელასის” ყველა კატეგორიის მომხმარებლისთვის მიწოდებული ელექტროენერგიის საფასურის გადახდის, აგრეთვე საერთო მოხმარების მრიცხველის მქონე მომხმარებლების მიერ ინდივიდუალური მრიცხველის გარეშე მოხმარებული ელექტროენერგიის რაოდენობის განსაზღვრის მიზნით, მომხმარებელთა თანასწორუფლებიანობისა და სამართლიანობის პრინციპე-ბიდან გამომდინარე, „ელექტროენერგიისა და ბუნებრივი გაზის შესახებ“ საქართველოს კანონის მე-5 მუხლის პირველი პუნქტის, 28-ე მუხლის 1-ლი პუნქტის და 36-ე მუხლის მე-3 პუნქტის „ვ“ ქვეპუნქტის საფუძველზე, კომისიამ დაადგინა:

1. დამტკიცდეს სს ,,თელასის” საერთო მოხმარების მრიცხველის მქონე მომხმარებლების მიერ ინდივიდუალური მრიცხველის გარეშე მოხმარებული ელექტროენერგიის რაოდენობის განსაზღვრის თანდართული დროებითი წესი.

2. დამტკიცდეს სს ,,თელასის” საერთო მოხმარების მრიცხველის მქონე მომხმარებლების გამრიცხველიანების პროგრამა (დანართი №2).

3. დადგენილების მოქმედების ვადა განისაზღვროს 2006 წლის 1 სექტემბრამდე.

4. დადგენილება ძალაშია გამოქვეყნებისთანავე.

თავმჯდომარე გ. თავაძე
სს ,,თელასის” საერთო მოხმარების მრიცხველის მქონე მომხმარებლების მიერ ინდივიდუალური მრიცხველის გარეშე მოხმარებული ელექტროენერგიის რაოდენობის განსაზღვრის დროებითი წესი

მუხლი 1

1. საერთო მოხმარების მრიცხველის მქონე მომხმარებელების მიერ ინდივიდუალური მრიცხველის გარეშე მოხმარებული ელექტროენერგიის რაოდენობის განსაზღვრის დროებითი წესი ადგენს სს ,,თელასის“ (შემდგომში – კომპანია) სამოქმედო ტერიტორიაზე მოსახლეობის მიერ უმრიცხველოდ დახარჯული ელექტროენერგიის რაოდენობის განსაზღვრის პირობებს.

2. აღნიშნული წესი არ ეხება მომხმარებელთა იმ კატეგორიას, რომელთაც გააჩნიათ გამართული ინდივიდუალური აღრიცხვის ხელსაწყო. 


მუხლი 2

ამ წესებში გამოყენებულ ტერმინებს გააჩნიათ იგივე მნიშვნელობა, რაც ,,ელექტროენერგეტიკისა და ბუნებრივი გაზის შესახებ” საქართველოს კანონისა და სემეკ-ის 2001 წლის 10 სექტემბრის №11 დადგენილებით დამტკიცებულ ,,საბაზრო წესებში” გამოყენებულ ტერმინებს. ქვემოთ მოყვანილია აგრეთვე იმ ტერმინების განმარტება, რომლებიც უშუალოდაა დაკავშირებული ამ წესთან:

1) უმრიცხველოდ მოხმარება – ელექტროენერგიის მოხმარება, როცა მრიცხველი არ არსებობს ან ტექნიკურად გაუმართავია;

2) უბანი – მომხმარებელთა ოპტიმალური ჯგუფი, მაგრამ არა უმეტეს 70 მომხმარებლისა, რომლებსაც აქვთ ერთი საერთო მრიცხველი; 

3) საერთო მოხმარების მრიცხველი – აღრიცხვის კვანძი, რომელიც აღრიცხავს უბნის მიერ მოხმარებული ელექტროენერგიის ჯამურ მნიშვნელობას დანაკარგების ჩათვლით.


მუხლი 3 

უბნის ყველა კატეგორიის მომხმარებლის მიერ მთლიანად დახარჯული ელექტროენერგია აღირიცხება ენერგოკომპანიის მიერ გამანაწილებელი ტრანსფორმატორის (ფიდერის) 0.4 კვ ძაბვის მხარეზე დამონტაჟებული ერთი ან მეტი სამფაზიანი მრიცხველით.


მუხლი 4

1. მომხმარებლის მოთხოვნის შემთხვევაში კომპანია ვალდებულია მოთხოვნიდან ერთი კვირის ვადაში შეამოწმოს მომხმარებლის კუთვნილი ინდივიდუალური აღრიცხვის ხელსაწყოს გამართულობა და აღნიშნულის საფუძველზე შეადგინოს აქტი ინდივიდუალური აღრიცხვის ხელსაწყოს გამართულობის ან გაუმართაობის შესახებ.

2. აქტი შედგენილ უნდა იქნეს ორ თანაბარი ძალის მქონე ეგზემპლიარად, რომელთაგან ერთი გადაეცემა მომხმარებელს, ხოლო მეორე დარჩება კომპანიას.

3. მომხმარებელს უფლება აქვს დაესწროს ინდივიდუალური აღრიცხვის ხელსაწყოს შემოწმებას.

4. ამ მუხლის პირველი, მეორე და მესამე პუნქტებით დადგენილი წესით ინდივიდუალური აღრიცხვის ხელსაწყოს შემოწმების შემდეგ, როდესაც მრიცხველი გამართულია, მომხმარებელი გადის ამ წესის რეგულირების სფეროდან და კომპანია ვალდებულია მომხმარებელზე დახარჯული ელექტროენერგიის დარიცხვა აწარმოოს ინდივიდუალური აღრიცხვის ხელსაწყოს ჩვენების შესაბამისად.


მუხლი 5.

1. საერთო მოხმარების მრიცხველზე მიერთებული ყველა უმრიცხველო მომხმარებლის ან მათი უფლებამოსილი წარმომადგენლის წერილობითი თანხმობის შემთხვევაში საერთო მოხმარების მრიცხველზე აღრიცხული ელექტროენერგიის (ტექნიკური დანაკარგების გამოკლებით) განაწილება მომხმარებელებს შორის განისაზღვრება მხარეთა წერილობითი შეთანხმებით, გარდა სამფაზა მომხმარებლებისა, რომელთაც უნდა გააჩნდეთ გამართული ინდივიდუალური აღრიცხვის ხელსაწყო და მათ მიერ მოხმარებული ელექტროენერგია უნდა გამოაკლდეს საერთო მოხმარების მრიცხველზე აღრიცხულ ელექტროენერგიას.

2. შეთანხმების შემთხვევაში მომხმარებლის მიერ მოხმარებული ელექტროენერგიის რაოდენობის განსაზღვრის და ამოღებული თანხების გამჭვირვალეობის უზრუნველყოფის მიზნით, კომპანიასა და საერთო მრიცხველის მქონე უმრიცხველო მომხმარებლებს ან მათ უფლებამოსილ წარმომადგენელს (წარმომადგენლებს) შორის თვეში ერთხელ უნდა მოხდეს შედარების აქტის გაფორმება, სადაც სხვა მონაცემებთან ერთად აუცილებლად გათვალისწინებული უნდა იყოს:

ა) საერთო მოხმარების მრიცხველის ჩვენება   (კვტ/სთ);

ბ) ელექტროენერგიის ტექნიკური დანაკარგები (კვტ/სთ);

გ) თითოეული მომხმარებლის მიერ მოხმარებული ელექტროენერგია (კვტ/სთ);

3. შედარების აქტში შეტანილი მონაცემების საფუძველზე კომპანია შეადგენს და მომხმარებელს წარუდგენს გადახდის ქვითარს, სადაც სხვა მონაცემებთან ერთად მოცემული უნდა იყოს მომხმარებლის მიერ გადასახდელი ელექტროენერგიის საფასური, ასევე იმ სამსახურის მისამართი, რომელიც იხილავს მომხმარებელთა პრეტენზიებს.

4. კომპანია ვალდებულია ნებისმიერ მომხმარებელს, რომელიც მიერთებულია საერთო მოხმარების მრიცხველზე, მოთხოვნის შემთხვევაში, მიაწოდოს ინფორმაცია საერთო მოხმარების მრიცხველის ჩვენების და მასზე მიერთებული მომხმარებელების მიერ დახარჯული ელექტროენერგიისა და გადახდილი თანხების შესახებ.

5. მომხმარებელი, რომელმაც ან რომლის უფლებამოსილმა წარმომადგენელმაც ხელი მოაწერა ამ მუხლის პირველ პუნქტში აღნიშნულ თანხმობას, ვალდებულია მოხმარებული ელექტროენერგიის საფასური გადაიხადოს ამ მუხლის მე-3 პუნქტში გათვალისწინებული ქვითრის მიხედვით. თანხმობის არარსებობის შემთხვევაში მომხმარებელი მოხმარებული ელექტროენერგიის საფასურს იხდის ამ წესების მე-6 მუხლის შესაბამისად.


მუხლი 6.

1. ამ წესის მე-5 მუხლით გათვალისწინებული პირობების შეუსრულებლობის შემთხვევაში კონკრეტულ უბანზე ერთი მომხმარებლის მიერ უმრიცხველოდ მოხმარებული ელექტროენერგიის გასაშუალოებული მნიშვნელობა განისაზღვრება ფორმულით:

ა) E – უმრიცხველო მომხმარებლის მიერ მოხმარებული ელექტროენერგიის რაოდენობა (კვტ/სთ);

ბ) n – მოცემულ უბანზე უმრიცხველო მომხმარებელთა რაოდენობა;

გ) Eაღ – მოცემულ უბანზე მთლიანი ელექტროენერგიის მოხმარება ნორმატიული დანაკარგების ჩათვლით (კვტს);

დ) K = 1 -  [image: image2.wmf]D

Wნ – კოეფიციენტი, რომელიც ითვალისწინებს დანაკარგებს 0,4 კვ ძაბვის ქსელში, შესა-ბამისად, როცა აღრიცხვა ხდება ტრანსფორმატორის 0,4 კვ ძაბვის შემყვანზე; 

ე)  [image: image3.emf]D






Wნ – 0.4 კვ ძაბვის ქსელში ელექტროენერგიის ნორმატიული დანაკარგები ფარდობით ერთეულში, რომელიც განისაზღვრება 0,08-ით;

ვ) E1 – მოცემულ უბანზე ყველა ოჯახის მიერ დანართი 1-ში მოცემული ელექტროხელსაწყოების (შემდეგში – ელექტროხელსაწყო) მიერ დახარჯული ჯამური ელექტროენერგია. თითოეული ოჯახის მიერ გამოყენებული ელექტროხელსაწყო აღიწერება ენერგოკომპანიის უფლებამოსილი პირის მიერ და შეიტანება მომხმარებლის ინდივიდუალურ ბარათში, მისი საპასპორტო მონაცემების ჩვენებით. აღნიშნული ელექტროხელსაწყოების მიერ მოხმარებული ელექტროენერგია გამოითვლება ფიქსირებული დადგმული სიმძლავრისა და მუშაობის ხანგრძლივობის საფუძველზე, წარმოდგენილი დანართი 1-ის მიხედვით; 

ზ) E2 – მოცემულ უბანში არსებული სამფაზა მომხმარებლების (ელექტროსახერხი, ელექტროსა-დურგლო დაზგა, ელექტროწისქვილი, სტაციონარული ელექტროშესადუღი აპარატი და სხვ.) მიერ ჯამურად მოხმარებული ელექტროენერგია. თითოეული მომხმარებლის მოხმარება აღირიცხება სამფაზა მრიცხველით და ფიქსირდება მფლობელის ბარათში;

თ) E3 – მოცემულ უბანში არსებული კომერციული, საბიუჯეტო და სხვა მომხმარებლების მიერ მოხმარებული მთლიანი ელექტროენერგია, გარდა მოსახლეობისა. თითოეული ასეთი მომხმარებელი მიერთებულია საერთო მოხმარების მრიცხველზე, ხოლო მათი მოხმარება უნდა გაიზომოს ინდივიდუალური მრიცხველით და შესაბამისი ჩანაწერი გაკეთდეს მომხმარებლის ბარათზე (კვტ/სთ);

ი) E4 – გამართული ინდივიდუალური აღრიცხვის ხელსაწყოს მქონე და საერთო მოხმარების მრიცხველზე მიერთებული სამომხმარებლო სექტორის მიერ მოხმარებული ელექტროენერგია (კვტ/სთ);


მუხლი 7. 

იმ შემთხვევაში, როდესაც მომხმარებელს გააჩნია დანართ 1-ში მოცემული ელექტროხელსაწყო, მის მიერ დახარჯული ელექტროენერგიის მეტი სიზუსტით განსაზღვრისათვის გასაშუალებულ მნიშვნელობას (E) უნდა დაემატოს ელექტროხელსაწყოს მიერ მოხმარებული ელექტროენერგიის რაოდენობა დანართი 1-ის მიხედვით.


მუხლი 8. 

საერთო მოხმარების მრიცხველის ექსპლუატაციაში გაშვებამდე კომპანიამ, მომხმარებლის ან მისი უფლებამოსილი წარმომადგენლის თანდასწრებით, უნდა დაამოწმოს საერთო მოხმარების მრიცხველზე მიერთებული ყველა სამფაზა მომხმარებლის მრიცხველები, ხოლო საერთო მოხმარების მრიცხველის ექსპლუატაციაში გაშვებისათვის დააფიქსიროს მათი ჩვენებები.


მუხლი 9.

საერთო მოხმარების მრიცხველიდან აღრიცხვის საშუალებების ჩვენების აღება ხდება თვეში ერთხელ, კომპანიის უფლებამოსილი წარმომადგენლის და ამ საერთო მრიცხველზე მიერთებული მომხმარებლის ან მომხმარებელთა ჯგუფის თანდასწრებით.


მუხლი 10.

1. მომხმარებელმა ელექტროენერგიის საფასური უნდა გადაიხადოს ქვითარში ან წერილობით შეტყობინებაში მითითებულ ვადაში, რომელიც არ უნდა იყოს 15 სამუშაო დღეზე ნაკლები ქვითრის მიღებიდან.

2. წერილობითი შეტყობინება, ასევე გადახდის ქვითარი, უნდა შეიცავდეს შემდეგ ინფორმაციას:

ა) მომხმარებლის გვარი და სახელი;

ბ) მომხმარებლის მისამართი;

გ) ელექტროენერგიის ტარიფი;

დ) მოხმარებული ელექტროენერგიის რაოდენობა;

ე) მიმდინარე გადასახდელის ოდენობა;

ვ) ძველი დავალიანების ოდენობა;

ზ) სულ გადასახდელი თანხა.


მუხლი 11.

მომხმარებლებისათვის, ელექტროენერგიის მიწოდების შეწყვეტა გადაუხდელობის მიზეზით არ მოხდება ღამის საათებში, შაბათ-კვირას, ოფიციალურ სადღესასწაულო დასვენების ან მათ წინა დღეს.


მუხლი 12. 

კომპანიამ გამოიყენოს მაქსიმალური ძალისხმევა საერთო მოხმარების მრიცხველის მქონე მომხმარებლის ელექტროხელსაწყოების ინვენტარიზაციის მიზნით და მხოლოდ ამის შემდეგ აწარმოოს დარიცხვა ამ წესების მე-6 მუხლის შესაბამისად.


მუხლი 13.

სს ,,თელასმა“ 15 ოქტომბრამდე უზრუნველყოს საერთო მოხმარების მრიცხველების დაყენება და მათზე მომხმარებელთა მიერთება ამ წესის მე-2 მუხლის მე-2 პუნქტით დადგენილი პრინციპის შესაბამისად.

